
Capitolul I
Datele de identificare a membrilor asociaţiei
Art.1. - Unităţile administrative- teritoriale reprezentate de primari, care se constituie, în baza art. 11 din Legea administraţiei publice locale nr. 215/2001, republicată, în Asociaţia de Dezvoltare Intercomunitară „Polul de creştere Timişoara”, în conformitate cu Ordonanţa de Guvern nr. 26/2000 cu privire la asociaţii şi fundaţii, actualizată, şi ale Hotărârii Consiliului Local al Municipiului Timişoara nr. 387/30.09.2008 privind delimitarea zonei de influenţă a polului naţional de creştere Timişoara, sunt următoarele:

1. Municipiul Timişoara, prin Consiliul Local al municipiului Timişoara, cu sediul în Timişoara, Bvd. C.D. Loga, nr. 1, jud. Timiş, cod 300030, reprezentat de D-l Gheorghe CIUHANDU, CNP ................................................, în calitate de Primar, legal împuternicit în acest scop prin Hotărârea Consiliului Local nr. ___________ ;

2. Judeţul Timiş, prin Consiliul Judeţean Timiş, cu sediul ..............................................................., reprezentat de D-l Constantin OSTAFICIUC, CNP ................................................, în calitate de Preşedinte, legal împuternicit în acest scop prin Hotărârea Consiliului Judeţean nr. ___________ ;

3. Comuna Becicherecu Mic, prin Consiliul Local al comunei Becicherecu Mic,  cu sediul în Becicherecu Mic, str. .................... nr. ....,  jud. Timiş, cod poştal..............., reprezentat de Constantin BUZATU, CNP ................................................, în calitate de Primar, legal împuternicit în acest scop prin Hotărârea Consiliului Local nr. 49 din 30.10.2008;
4. Comuna Bucovăţ, prin Consiliul Local Bucovăţ,  cu sediul în Bucovăţ, str. .................... nr. ....,  jud. Timiş, cod poştal..............., reprezentat de Tiberiu Ionel JIVAN, CNP ................................................,  în calitate de Primar, legal împuternicit în acest scop prin Hotărârea Consiliului Local nr. 30 din 10.11.2008 ;

5. Comuna Dudeştii Noi, prin Consiliul Local al comunei Dudeştii Noi,  cu sediul în Dudeştii Noi, str. .................... nr. ....,  jud. Timiş, cod poştal..............., reprezentat de Alin Adrian NICA, CNP ................................................, în calitate de Primar, legal împuternicit în acest scop prin Hotărârea Consiliului Local nr. 36 din 17.11.2008 ;

6. Comuna  Dumbrăviţa, prin Consiliul Local al comunei Dumbrăviţa, cu sediul în Dumbrăviţa str. .................... nr. …., jud. Timiş, cod poştal ..............., reprezentat  de Geza SZILAGYI , CNP ................................................, în calitate de Primar, legal împuternicit în acest scop prin Hotărârea Consiliului Local nr. 47 din 27.11.2008;

7. Comuna  Ghiroda, prin Consiliul Local al comunei Ghiroda, cu sediul în Ghiroda, Str. Victoria nr. 46, jud. Timiş,  cod poştal 307200, reprezentat de Vasile CĂDARIU, CNP ................................................, în calitate de Primar, legal împuternicit în acest scop prin Hotărârea Consiliului Local nr. 69 din 22.12.2008;

8. Comuna Giarmata, prin Consiliul Local al comunei Giarmata,  cu sediul în Giarmata, str. .................... nr. ....,  jud. Timiş, cod poştal..............., reprezentat de Ion DELVAI, CNP ................................................, în calitate de Primar, legal împuternicit în acest scop prin Hotărârea Consiliului Local nr. 50 din 18.12.2008;

9. Comuna Giroc, prin Consiliul Local al comunei Giroc, cu sediul în Giroc, str. Semenic nr. 54, jud. Timiş, cod poştal 307220, reprezentat de Iosif-Ionel TOMA, CNP ................................................, în calitate de Primar, legal împuternicit în acest scop prin Hotărârea Consiliului Local nr. 45 din 28.10.2008;

10. Comuna Moşniţa Nouă, prin Consiliul Local al comunei Moşniţa Nouă,  cu sediul în Moşniţa Nouă, str. .................... nr. 73, jud. Timiş, cod poştal..............., reprezentat de Ioan SORINCĂU, CNP ................................................, în calitate de Primar, legal împuternicit în acest scop prin Hotărârea Consiliului Local nr. 111 din 16.12.2008;

11. Comuna Orţişoara, prin Consiliul Local al comunei Orţişoara,  cu sediul în Orţişoara, str. .................... nr. ....,  jud. Timiş, cod poştal..............., reprezentat de Gheorghe Aleodor SOBOLU, CNP ................................................, în calitate de Primar, legal împuternicit în acest scop prin Hotărârea Consiliului Local nr. 50 din 31.10.2008 ;

12. Comuna Pişchia, prin Consiliul Local al comunei Pişchia,  cu sediul în Pişchia, str. .................... nr. ....,  jud. Timiş, cod poştal..............., reprezentat de Ioan SAS, CNP ................................................, în calitate de Primar, legal împuternicit în acest scop prin Hotărârea Consiliului Local nr. 29 din 28.10.2008 ;

13. Comuna Remetea Mare, prin Consiliul Local al comnei Remetea Mare,  cu sediul în Remetea Mare, str. .................... nr. ....,  jud. Timiş, cod poştal..............., reprezentat de Ilie GOLUBOV,  CNP ................................................, în calitate de Primar, legal împuternicit în acest scop prin Hotărârea Consiliului Local nr. 25 din 23.10.2008;

14. Comuna Săcălaz prin Consiliul Local al comunei Săcălaz,  cu sediul în Săcălaz, str. .................... nr. ....,  jud. Timiş, cod poştal..............., reprezentat de Ilie TODAŞCĂ, CNP ................................................, în calitate de Primar, legal împuternicit în acest scop prin Hotărârea Consiliului Local nr. 100 din 28.11.2008 ;

15. Comuna Sînmihaiu Român, prin Consiliul Local al comunei Sânmihaiu Român,  cu sediul în Sânmihaiu Român, str. .................... nr.1, jud. Timiş, cod poştal..............., reprezentat de Viorel BARA, CNP ................................................, în calitate de Primar, legal împuternicit în acest scop prin Hotărârea Consiliului Local nr. 91/30.11.2008 ;

16. Comuna Şag, prin Consiliul Local al comunei Şag,  cu sediul în Şag, str. .................... nr. , jud. Timiş, cod poştal..............., reprezentat de Venus OPREA, CNP ................................................, în calitate de Primar, legal împuternicit în acest scop prin Hotărârea Consiliului Local nr. 39 din 27.11.2008 ;

Capitolul II
Exprimarea voinţei de asociere şi precizarea scopului propus
Art. 2. (1) - Reprezentanţii unităţilor administrativ-teritoriale menţionate la art.1, în calitate de persoane juridice, au hotărât constituirea Asociaţiei de dezvoltare intercomunitară  „Polul de Creştere Timişoara”, în conformitate cu prevederile Legii administraţiei publice locale nr. 215/2001, republicată, ale O.G. nr. 26/2000 cu privire la asociaţii şi fundaţii, actualizată, ale H.G. nr. 998/27.08.2008 pentru desemnarea polilor naţionali de creştere în care se realizează cu prioritate investiţii din programele cu finanţare comunitară şi naţională, cu modificările şi completările ulterioare, şi ale Hotărârii Consiliului Local al Municipiului Timişoara nr. 387/30.09.2008 privind delimitarea zonei de influenţă a polului naţional de creştere Timişoara, în scopul cooperării între unităţile administrativ-teritoriale membre, pentru realizarea în comun a unor proiecte de dezvoltare de interes zonal sau regional ori al furnizării în comun a unor servicii publice.

 (2) - Asociaţia de dezvoltare intercomunitară „Polul de creştere Timişoara” se va constitui în cadrul legislativ existent, în condiţiile păstrării autonomiei fiecărei unităţi administrativ-teritoriale membre.
Capitolul III
Denumirea, sediul, forma juridică şi durata de funcţionare a Asociaţiei
Art. 3. - Denumirea asociaţiei este Asociaţia de Dezvoltare Intercomunitară „Polul de creştere Timişoara” (denumită în continuare „Asociaţia”), conform dovezii privind disponibilitatea denumirii nr. 67242 din 14.11.2008, eliberată de Ministerul Justiţiei. Asociaţia va avea ştampilă şi însemne proprii.
Art. 4. - (1) Sediul Asociaţiei este în România, judeţul Timiş, Municipiul Timişoara, Bv. C.D. Loga nr.1, cod poştal 300030.
(2) Sediul Asociaţiei poate fi schimbat de Consiliul Director.
Art. 5. - Asociaţia de Dezvoltare Intercomunitară „Polul de creştere Timişoara” este persoană juridică română de drept privat şi de utilitate publică.

Art. 6. - Asociaţia este constituită pe o durată nedeterminată, începând cu data înscrierii sale în Registrul asociaţiilor şi fundaţiilor, iar dizolvarea nu poate avea loc mai devreme de 31 decembrie 2020.
Capitolul IV
Scopul şi obiectivele Asociaţiei

Art. 7. - Scopul Asociaţiei este cooperarea între unităţile administrativ-teritoriale membre, pentru realizarea în comun a unor proiecte de dezvoltare de interes zonal sau regional ori al furnizării în comun a unor servicii publice.

Art. 8. - (1) Obiectivul general al Asociaţiei este creşterea calităţii vieţii şi crearea de noi locuri de muncă în Polul de Creştere Timişoara, prin reabilitarea infrastructurii urbane şi îmbunăţirea serviciilor urbane, inclusiv a serviciilor sociale, precum şi prin dezvoltarea structurilor de sprijinire a afacerilor şi a antreprenoriatului.

(2) Obiectivele specifice ale Asociaţiei sunt:
- creşterea rolului economic şi social al centrului urban Timişoara, printr-o abordare policentrică pentru a stimula dezvoltarea echilibrată a regiunii Vest.

- creşterea calităţii vieţii locuitorilor şi a prosperităţii Polului de creştere Timişoara;

- reducerea disparităţilor dintre localităţi;

- crearea unui pol de concentrare economică şi de sprijin în atragerea de investiţii directe în arealul Polului de creştere Timişoara;

- valorificarea potenţialului economic local;

- protejarea şi dezvoltarea patrimoniului cultural;

- protejarea şi valorificarea mediului natural;

- dezvoltarea turismului în zonă;

- promovarea imaginii şi potenţialului de dezvoltare ale arealului.
Art. 9. - Atribuţiile Asociaţiei sunt:
- elaborarea, implementarea şi monitorizarea Planului Integrat de Dezvoltare al Polului de Creştere Timişoara;

- promovarea strategiei de dezvoltare economică a zonei şi a competitivităţii zonei;

- atragerea de  investitori străini;

- identificarea, elaborarea şi implementarea unor proiecte ce vizează dezvoltarea economico - socială şi culturală durabilă, modernizarea infrastructurii publice, protecţia mediului şi îmbunătăţirea serviciilor către cetăţeni;
- obţinerea de fonduri de finanţare nerambursabilă şi pregătirea documentaţiilor tehnico-economice pentru dezvoltarea zonei;

- identificarea unor surse de finanţare interne şi externe;

- promovarea egală în exterior a intereselor fiecărui membru al Asociaţiei;

- realizarea de parteneriate cu alte entităţi juridice publice şi private în scopul atingerii obiectivelor asociaţiei;

- alte activităţi relevante pentru dezvoltarea zonei.
Capitolul V
Categoriile de resurse patrimoniale ale Asociaţiei
Art. 10. (1) - Activul patrimonial la data constituirii Asociaţiei este de 3.000 Ron şi se constituie din contribuţii financiare din partea fiecărui membru asociat.

(2) Asociaţii vor participa la constituirea patrimoniului iniţial cu suma de 100 Ron/reprezentant în Adunarea Generală. Structura aportului asociaţilor în vederea constituirii patrimoniului iniţial este următoarea: 
	Denumire unitate administrativ teritorială
	Aport

	Municipiul Timişoara
	1.500 Ron

	Judeţul Timiş
	100 Ron

	Comuna Becicherecu Mic
	100 Ron

	Comuna Bucovăţ
	100 Ron

	Comuna Dudeştii Noi
	100 Ron

	Comuna Dumbrăviţa
	100 Ron

	Comuna Ghiroda
	100 Ron

	Comuna Giarmata
	100 Ron

	Comuna Giroc
	100 Ron

	Comuna Moşniţa Nouă
	100 Ron

	Comuna Orţişoara
	100 Ron

	Comuna Pişchia
	100 Ron

	Comuna Remetea Mare
	100 Ron

	Comuna Săcălaz
	100 Ron

	Comuna Sînmihaiu Român
	100 Ron

	Comuna Şag
	100 Ron


(3) În situaţia acceptării de noi membri în asociaţie aceştia vor contribui la patrimoniul Asociaţiei în conformitate cu prevederile alin.2.

Art. 11. ( 1) - Categoriile de resurse patrimoniale ale Asociaţiei sunt:
a) patrimoniul iniţial constituit în baza Actului constitutiv al asociaţiei;
b) cotizaţiile anuale ale membrilor;
c) dobânzile şi dividendele rezultate din eventuala plasare a sumelor disponibile, în condiţii legale;
d) dividendele societăţilor comerciale înfiinţate de asociaţie;
e) venituri realizate din activităţi economice directe;
f) donaţii, sponsorizări sau legate;
g) resurse obţinute de la bugetul de stat şi/sau de la bugetele locale/ surse internaţionale;
h) alte venituri prevăzute de lege.
(2)  Data plăţii cotizaţiei şi cuantumul acesteia se vor stabili în prima şedinţă a Adunării Generale.
Art. 12. - Asociaţia poate înfiinţa societăţi comerciale. Dividendele obţinute de asociaţie 
din activitatea acestor societăţi comerciale, dacă nu se reinvestesc în aceleaşi societăţi

comerciale, se folosesc obligatoriu pentru realizarea scopului asociaţiei. 
Art.13. - Asociaţia poate desfăşura orice alte activităţi economice directe, dacă acestea au 

caracter accesoriu şi sunt în strânsă legătură cu scopul principal al acesteia.

Capitolul VI      Calitatea, drepturile şi obligaţiile membrilor asociaţi
Art. 14. - Pot fi membri ai Asociaţiei : Municipiul Timişoara,  judeţul Timiş şi oricare 
din comunele din zona de influenţă a municipiului  Timişoara, aşa cum aceasta a fost 
definită prin Hotărârea Consiliului Local al Municipiului Timişoara nr. 387/30.09.2008,

respectiv: Dumbrăviţa, Ghiroda, Moşniţa Nouă, Giroc, Şag, Sînmihaiu Român, Săcălaz, 
Dudeştii Noi, Sînandrei, Remetea Mare, Bucovăţ, Giarmata, Becicherecu Mic, 
Orţişoara şi Pişchia.
Art. 15. – Membrii Asociaţiei sunt membrii fondatori, adică semnatarii actelor

constitutive ale Asociaţiei şi membrii care aderă la asociaţie după constituirea acesteia.

Se consideră că orice membru al Asociaţiei acceptă în totalitate prevederile  Statutului şi

ale Actului Constitutiv ale Asociaţiei la data aderării sale.
Art. 16. (1) - Aderarea la Asociaţie se face la cererea scrisă a unităţii administrativ-
teritoriale, însoţită de hotărârea de asociere a consiliului local/judeţean.
(2)  Cererea de aderare împreună cu hotărârea consiliului local/judeţean se prezintă în 
prima şedinţă a Adunării generale în vederea adoptării hotărârii de acceptare a unui nou 
membru. În urma adoptării hotărârii Adunării Generale a Asociaţiei de a accepta un nou 
membru, se va încheia un Act Adiţional la prezentul statut.
Art.17. (1) - Calitatea de membru al Asociaţiei se pierde prin retragere sau excludere.
(2) Retragerea unui membru se face prin cererea scrisă a acestuia, adresată preşedintelui în exerciţiu şi depusă la sediul Asociaţiei cu cel puţin 30 de zile înaintea datei preconizate pentru retragere. Cererea va fi însoţită de hotărârea consiliului local/judeţean de retragere din asociaţie. Cererea va fi avizată de Consiliul Director în prima şedinţă a acestuia, urmând a fi aprobată în următoarea Adunare Generală.
(3) Excluderea are loc la propunerea Consiliului Director şi va fi hotărâtă de Adunarea Generală în următoarele situaţii:

a) nerespectarea clauzelor actelor constitutive ale Asociaţiei;

b) neplata cotizaţiei pe o perioadă de 2 ani.
Art. 18. -  Membrii asociaţiei au următoarele drepturi:

a) să aleagă şi să fie aleşi în organele de administrare şi de control ale Asociaţiei;

b) drept de vot în Adunarea Generală;
c) să ia parte la întocmirea materialelor de pe ordinea de zi, să participe la dezbateri şi să exprime opinii asupra documentelor elaborate, discutate în lipsa lor;

d) să participe de drept la orice manifestări sau programe organizate de Asociaţie;
e) să reprezinte Asociaţia, în limitele mandatului încredinţat, la manifestări angajate cu terţi;

f) să fie informaţi asupra programelor şi proiectelor de dezvoltare a zonei;

g) să formuleze solicitări şi propuneri de proiecte privind dezvoltarea zonei;

h) să beneficieze de rezultatul activităţilor desfăşurate de asociaţie;
i) să utilizeze baza de date şi informaţii a Asociaţiei;
j) să conteste deciziile adoptate, inclusiv cea de excludere din Asociaţie;

k) să se retragă din Asociaţie, conform procedurii prevăzute în prezentul Statut, dar nu înainte de 31 decembrie 2020.
Art. 19. - Membrii asociaţiei au următoarele obligaţii:

a) să respecte prevederile prezentului Statut, hotărârile Adunării Generale şi deciziile 
Consiliului  Director;

b) să achite Asociaţiei cotizaţia anuală;
c) să anunţe în termen de 15 zile la sediul Asociaţiei orice modificare care a intervenit în legătura cu persoana sa (schimbare de sediu, nume/denumire, reprezentant legal, etc);

d) să contribuie la susţinerea materială a Asociaţiei în condiţiile stabilite de Adunarea Generală;

e) alte obligaţii stabilite de Adunarea Generală sau de Consiliul Director.
Capitolul VII
Organele de conducere, administrare şi control ale Asociaţiei
Art. 20. - 
Organele de conducere ale Asociaţiei sunt:

a) 
Adunarea Generală;

b) 
Consiliul Director (Consiliul de Administraţie)
c) 
Cenzorul
Art. 21. (1) - Adunarea Generală este organul suprem de conducere, alcătuit din totalitatea membrilor Asociaţiei. Cu excepţia Consiliului Judeţean Timiş, numărul reprezentanţilor membrilor va fi în proporţie cu populaţia, un reprezentant la 20.000 locuitori, dar nu mai puţin de un reprezentant de fiecare membru. Consiliul Judeţean Timiş va fi reprezentat de 1 persoană. În situaţia acceptării de noi membri în asociaţie, unităţile administrativ- teritoriale care au dobândit calitatea de membri asociaţi vor fi reprezentaţi în Adunarea Generală a Asociaţiei în mod similar. Numărul total al reprezentaţilor în Adunarea Generală este, la momentul constituirii, de 30 de persoane, structurat dupa cum urmează:

	Denumire unitate administrativ teritorială
	Număr reprezentanţi

	Municipiul Timişoara
	15

	Judeţul Timiş
	1

	Comuna Dumbrăviţa
	1

	Comuna Ghiroda
	1

	Comuna Moşniţa Nouă
	1

	Comuna Giroc
	1

	Comuna Şag
	1

	Comuna Sînmihaiu Român
	1

	Comuna Săcălaz
	1

	Comuna Dudeştii Noi
	1

	Comuna Remetea Mare
	1

	Comuna Bucovăţ
	1

	Comuna Giarmata
	1

	Comuna Becicherecu Mic
	1

	Comuna Orţişoara
	1

	Comuna Pişchia
	1


(2) Fiecare reprezentant are un drept de vot egal în Adunarea Generală a Asociaţilor. În

caz  de absenţă motivată, fiecare reprezentant îşi poate desemna un înlocuitor care să-l 

reprezinte în Adunarea Generală.
Art. 22.  - Adunarea Generală are drept de control permanent asupra activităţilor Consiliului Director şi a Comisiei de Cenzori. 


Art. 23. - Competenţa Adunării Generale cuprinde:

a) aprobarea Planului Integrat de Dezvoltare a Polului de Creştere Timişoara;

b) stabilirea strategiei şi obiectivelor generale ale asociaţiei;
c) realizarea obiectivelor generale ale asociaţiei;
d) aprobarea bugetului de venituri şi cheltuieli şi a bilanţului contabil;
e) analiza şi evaluarea activităţii şi aprobarea raportului de activitate pentru perioada anterioară;

f) alegerea şi revocarea membrilor Consiliului Director;
g) alegerea şi revocarea Cenzorului, la propunerea Consiliului Director;
h) modificarea Actului Constitutiv şi a Statutului;
i) dizolvarea şi lichidarea Asociaţiei, precum şi stabilirea destinaţiei bunurilor rămase după lichidare;

j) stabilirea modalităţii de exercitare a votului;
k) mandatarea Consiliului Director să îndeplinească în numele său unele din atribuţii pe perioada dintre şedinţele Adunării Generale şi pentru motive temeinice. Mandatul trebuie să fie expres şi special;
l) admiterea de noi membrii în cadrul Asociaţiei, retragerea, precum şi excluderea unor membrii din cadrul Asociaţiei la propunerea motivată a Consiliului Director;
m) hotărăşte asupra finanţării unui obiectiv de interes comun şi stabileşte cotele de participare. Aceste hotărâri vor fi supuse aprobării consiliilor locale membre;
n) orice alte atribuţii prevăzute în lege sau în statut, rezultate din activităţile asociaţiei.
Art. 24. (1) - Preşedintele Asociaţiei este Primarul Municipiului Timişoara şi are următoarele atribuţii: 

a) convoacă şi conduce lucrările Adunării Generale şi cele ale Consiliului Director;
b) are drept de vot egal cu al tuturor reprezentanţilor membrilor în Adunarea Generală a Asociaţilor; 

c) reprezintă asociaţia în legătură cu terţii; 

d) semnează, în numele Asociaţiei, actele şi documentele adoptate de organele de 
conducere ale asociaţiei; 

e) stabileşte sarcinile şi îndrumă activităţile pentru membrii Consiliului Director; 

f) deleagă responsabilităţile specifice unei persoane împuternicite; 

g) urmăreşte aducerea la îndeplinire a hotărârilor, deciziilor, altor documente şi măsuri, stabilite de către Adunarea Generală şi de către Consiliul Director; 

h) propune Adunării Generale numirea şi/sau revocarea Cenzorului; 

i) constituie Secretariatul Asociaţiei; 

j) indeplineşte alte sarcini dispuse de către Adunarea Generală şi/sau Consiliul Director. 

(2) În cazul în care, din motive temeinice, Preşedintele Asociaţiei nu îşi poate îndeplini atribuţiile statutare, înlocuitorul său de drept va fi unul din cei 2 Viceprimari împuternicit în acest scop.

Regulile privind organizarea şi funcţionarea Adunării Generale

Art. 25. -  (1) 
Actul de autoritate al Adunării Generale este hotărârea.

(2)
Hotărârile luate de adunarea generală, în limitele legii, ale actului constitutiv şi/sau ale statutului sunt obligatorii chiar şi pentru asociaţii care nu au luat parte la adunarea generală sau au votat împotrivă. 
(3)
Hotărârile adunării generale, contrare legii, actului constitutiv sau dispoziţiilor cuprinse în statut, pot fi atacate în justiţie de către oricare dintre asociaţii care nu au luat parte la adunarea generală sau care au votat împotrivă şi au cerut să se insereze aceasta în procesul-verbal de şedinţă, în termen de 15 zile de la data când au luat cunoştinţă despre hotărâre sau de la data când a avut loc şedinţa, după caz. Cererea de anulare se soluţionează în camera de consiliu de către judecătoria în circumscripţia căreia asociaţia îşi are sediul. Hotărârea instanţei este supusă numai recursului.

(4)
Adunarea Generală se întruneşte semestrial, în şedinţe ordinare, la convocarea Preşedintelui Asociaţiei, în numele Consiliului Director. Sedinţele sunt conduse de preşedintele în exerciţiu al Asociaţiei. 
(5)
Convocarea trebuie să cuprindă: locul, data, ora Adunării generale, precum şi ordinea de zi şi va fi comunicată membrilor asociaţiei cu cel puţin 5 zile înainte de data Adunării Generale ordinare.

(6)
Prin excepţie de la dispoziţiile aliniatului (4), cel puţin 1/3 din numărul membrilor Asociaţiei pot convoca Adunarea Generală extraordinară. În această situaţie, convocarea Adunării Generale se va face cu cel puţin 2 zile înainte de data întrunirii acesteia.
(7) Adunarea Generală este statutar constituită dacă participă cel puţin 2/3 din  numărul membrilor asociaţiei, prezenţi personal sau prin reprezentant. Dacă la prima convocare nu se întruneşte acest cvorum, se procedează la o nouă convocare, la o dată ulterioară, dar nu la mai mult de 15 zile de la data primei convocări. La a doua convocare, Adunarea Generală este considerată statutar constituită  indiferent de numărul membrilor prezenţi.
(8) Şedinţele Adunării generale vor fi conduse de Preşedintele Asociaţiei sau, în  absenţa acestuia, de unul dintre cei 2 viceprimari, împuternicit în acest sens.

(9) Adunarea Generală va alege dintre participanţii la şedinţă un secretar care va redacta procesul verbal al şedinţei.
(10) Procesul verbal este semnat de Preşedinte şi de secretar. O copie a procesului verbal va fi transmisă, în termen de cel mult 5 (cinci) zile calendaristice de la data şedinţei, fiecărui membru, indiferent dacă reprezentantul acestuia a fost sau nu prezent la şedinţă.
(11) Hotărârile Adunării generale a Asociaţilor se consemnează într-un registru de   procese-verbale, care se păstrează la sediul Asociaţiei. Responsabilitatea ţinerii acestei evidenţe se stabileşte în sarcina Secretarului Asociaţiei şi sub supravegherea directă a Consiliului Director.
(12) Hotărârile Adunării Generale sunt luate prin vot deschis, cu votul a jumătate +1 din numărul reprezentanţilor membrilor Asociaţiei prezenţi.
(13) Hotărârile Adunării Generale referitoare la excluderea/retragerea unui membru, primirea unui membru nou în Asociaţie şi hotărârile privind patrimoniul Asociaţiei se iau cu votul a două treimi (2/3) din numărul reprezentanţilor membrilor Asociaţiei prezenţi.

(14) Decizia de fuziune sau de divizare se ia prin hotărârea a cel puţin două treimi (2/3) din numărul total al membrilor Adunării Generale.
(15) Membrii Consiliului Director sunt aleşi cu votul a două treimi (2/3) din numărul reprezentanţilor membrilor Asociaţiei prezenţi.
(16) În situaţia în care o hotărâre a Adunării generale priveşte în mod direct un anumit membru, nici o hotărâre nu poate fi luată fără prezenţa şi votul favorabil al reprezentantului acestuia.

(17) Hotărârile, semnate de Preşedinte şi de secretar, vor fi aduse la cunoştinţa membrilor Asociaţiei în termen în termen de cel mult 5 (cinci) zile calendaristice de la data şedinţei.
Art. 26. Incompatibilităţi

(1) 
Asociatul care, într-o anumită problemă supusă hotărârii Adunării Generale, este interesat personal sau prin soţul său, ascendenţii sau descendenţii săi, rudele în linie colaterală sau afinii săi până la gradul al patrulea inclusiv nu va putea lua parte la deliberare şi nici la vot.

(2)
Asociatul care încalcă dispoziţiile alin. (1) este răspunzător de daunele cauzate asociaţiei dacă fără votul său nu s-ar fi putut obţine majoritatea cerută.

Art. 27. (1) -
Consiliul Director este organul executiv de conducere al Asociaţiei, format din Preşedintele Asociaţiei şi încă 2 (doi) membri numiţi de Adunarea Generală, pe o perioadă de 2 ani. Componenţa Consiliului Director va asigura cât mai bine reprezentativitatea în cadrul acestui organ a tuturor membrilor Asociaţiei, utilizând principiul reprezentării prin rotaţie. 
(2) Preşedintele Asociaţiei este şi Preşedintele Consiliului Director. 
(3) Membrii Consiliului Director sunt răspunzători pentru activitatea lor, în conformitate cu legislaţia în vigoare.

(4) Consiliul Director asigură punerea în executare a hotărârilor Adunării Generale şi exercită atribuţiile prevăzute de prezentul statut şi cele ce îi vor fi delegate de Adunarea Generală. 
(5) În exercitarea competenţelor sale, Consiliul Director:

a) prezintă Adunării Generale raportul de activitate pe perioada anterioară,  executarea bugetului de venituri şi cheltuieli, bilanţul contabil, proiectul bugetului de venituri şi cheltuieli şi proiectul programelor asociaţiei;

b)
încheie acte juridice în numele şi pe seama asociaţiei;

c)
hotărăşte schimbarea sediului Asociaţiei;

d)
propune cuantumul cotizaţiei pentru anul următor;
e)
propune cenzorul Asociaţiei;

f)    aprobă organigrama şi politica de personal ale asociaţiei;

h)
convoacă, prin Preşedinte, Adunarea Generală, propune ordinea de zi şi asigură buna desfăşurare a lucrărilor;

i)
colaborează cu autorităţile publice centrale naţionale şi internaţionale pentru asigurarea finanţării unor obiective de interes comun;

j)
propune spre aprobare organelor deliberative ale membrilor asociaţi proiectarea, finanţarea şi realizarea unor obiective de interes comun şi respectiv a cotei de participare la realizarea acestora;

k)
adoptă decizii şi face recomandări în probleme ce intră în competenţa sa;

l)
informează Adunarea Generală asupra problemelor ce apar în activitatea Asociaţiei;

m)
stabileşte priorităţile privind programele /oportunităţile de dezvoltare;

n)
îndeplineşte orice atribuţii prevăzute în statut sau stabilite de către Adunarea Generală.

(6)
Consiliul Director poate desemna una sau mai multe persoane de specialitate din cadrul executivului fiecărei autorităţi publice membre, pentru a exercita unele atribuţii.

(7)
Consiliul Director se întruneşte o dată la trei luni şi ori de câte ori este necesar, la convocarea Preşedintelui. Deciziile Consiliului Director se iau în prezenţa tuturor celor trei membri, cu votul favorabil a cel puţin doi dintre ei.
(8)
Prin excepţie de la alin. (7), dacă Preşedintele consideră că lucrările Consiliului 

Director sunt îngreunate din motive nejustificate, poate supune aprobării Adunării 

Generale propunerile de hotărâri indiferent de votul favorabil sau nefavorabil al celorlalţi membrii.
(9)
Convocarea Consiliului Director se face cu cel puţin 5 (cinci) zile înaintea şedinţelor iar în situaţii care reclamă urgenţă cu cel puţin 2 zile. Convocarea se face în scris, de către preşedintele Consiliului Director, precizându-se ordinea de zi, data, ora şi locul desfăşurării şedinţei.  

(10)
Şedinţele Consiliului Director sunt statutar constituite dacă sunt prezenţi toţi membrii săi. Sedinţele sunt conduse de preşedinte. Dacă la prima convocare nu se întruneşte acest cvorum, se procedează la o nouă convocare, la o dată ulterioară, dar nu la mai mult de 15 zile de la data primei convocări. La a doua convocare, Consiliul Director este considerat statutar constituit indiferent de numărul membrilor prezenţi.
(11)
Deciziile Consiliul Director se semnează de către preşedinte. Lucrările Consiliului Director sunt consemnate în procese verbale şi se semnează de către preşedinte şi secretar. Acestea sunt întocmite prin grija secretarului.
(12)
Preşedintele Consiliului Director îndeplineşte următoarele atribuţii: 

a)
conduce şi convoacă lucrările Adunării Generale şi şedinţele Consiliului Director;
b)
convoacă şedinţele Consiliului Director şi conduce lucrările acestuia;

c)
reprezintă asociaţia în legătură cu terţi;

d)
semnează acte şi documentele adoptate de organele 
Asociaţiei;

e)
stabileşte sarcini şi îndrumarea activităţilor pentru membrii Consiliului Director;

f)
urmăreşte şi asigură ducerea la indeplinire a hotărârilor, deciziilor, altor documente şi măsuri, stabilite de Adunarea Generală şi de Consiliul Director;

g) 
îndeplineşte şi alte sarcini în mod operativ până la întrunirea Consiliului Director.

Art. 28. Nu poate fi membru al Consiliului Director orice persoană care ocupă o funcţie de conducere în cadrul unei instituţii publice, dacă Asociaţia de dezvoltare intercomunitară  „Polul de Creştere Timişoara” are ca scop sprijinirea activităţii acelei instituţii publice.

Art. 29. Controlul financiar
(1)
Controlul financiar intern al asociaţiei este asigurat de un cenzor numit de Adunarea Generală, la propunerea Consiliului Director, pe o perioadă de 2 (doi) ani, cu posibilitatea prelungirii. Membrii Consiliului Director nu pot fi cenzori.

(2) Primul cenzor al asociaţiei este dna. Popovici Mirela, cu cetăţenie română, născută la 

data de 30.05.1975, domiciliată în Timişoara, Int. Lugojului nr.9, sc. B, ap. 6,  titulară a 

C.I. seria  TM, nr. 483983, eliberată de S.P.C.L.E.P. Timişoara.

(3) 
În realizarea competenţei sale, cenzorul:

a)  verifică modul în care sunt administrate bunurile Asociaţiei;

b)  întocmeşte rapoarte şi le prezintă Adunării Generale;

c)  poate participa la şedinţele Consiliul Director fără drept de vot;

d) îndeplineşte orice alte atribuţii prevăzute în Statut sau stabilite de Adunarea Generală.

Capitolul VIII
Modificarea Actului Constitutiv şi a Statului Asociaţiei

Art. 30. – (1) Modificarea sau completarea oricăror prevederi stabilite prin actul constitutiv şi/sau prin statutul asociaţiei se face prin înscrierea acestora în Registrul Asociaţiilor şi Fundaţiilor aflat la grefa judecătoriei în a cărei circumscripţie teritorială îşi are sediul asociaţia, cu aplicarea corespunzătoare a prevederilor cuprinse în Ordonanţa de Guvern nr. 26/2000 cu privire la asociaţii şi fundaţii, actualizată.
(2) Cererea de înscriere a modificării va fi însoţită de hotărârea adunării generale, iar în cazul modificării sediului, de hotărârea consiliului director, precum şi de Actul adiţional în care sunt înscrise aceste modificări, semnat de reprezentanţii tuturor părţilor, special împuterniciţi în acest scop în formă autentificată sau atestată de avocat. 

 (3) Demersurile pentru autentificarea Actului adiţional şi înscrierea modificării se întreprind de către o persoană desemnată în acest sens de Adunarea Generală  sau Consiliul Director, după caz.

(4) Menţiunea privitoare la schimbarea sediului se va opera, dacă este cazul, atât în Registrul asociaţiilor şi fundaţiilor de la grefa judecătoriei 
în a cărei circumscripţie se află vechiul sediu, cât şi în Registrul 
asociaţiilor şi fundaţiilor aflat la grefa judecătoriei în a cărei circumscripţie se află noul sediu. În acest scop, o copie de pe încheierea 
prin care s-a dispus schimbarea sediului, va fi comunicată, din oficiu, judecătoriei în circumscripţia căreia asociaţia urmează să-şi aibă noul sediu.
Capitolul IX  Dizolvarea Asociaţiei

Art.31. - Asociaţia se dizolvă:
a) de drept;

b) prin hotărârea instanţei judecătoreşti competente;
c) prin hotărârea Adunării Generale;
d) prin retragerea Municipiului Timişoara din Asociaţie, dar nu înainte de 31 decembrie 2020.
Art.32. (1) - Asociaţia se dizolvă de drept prin:


a) realizarea sau, după caz, imposibilitatea realizării scopului pentru care a fost constituită, dacă în termen de 3 luni de la constatarea unui astfel de fapt nu se produce schimbarea acestui scop;

b) imposibilitatea constituirii adunării generale sau a consiliului director în conformitate

cu statutul asociaţiei, dacă această situaţie durează mai mult de un an de la data la care,

potrivit statutului, Adunarea  Generală sau, după caz, Consiliul Director trebuia 
constituit;

c) reducerea numărului de asociaţi sub limita fixată de lege, dacă acesta nu a fost complinit timp de 3 luni.

(2) - Constatarea dizolvării se realizează prin hotărârea judecătoriei în a cărei circumscripţie se află sediul asociaţiei, la cererea oricărei persoane interesate;

Art.33. (1)  - Asociaţia se dizolvă, prin hotărârea instanţei judecătoreşti competente, la cererea oricărei persoane interesate:
a) când scopul sau activitatea asociaţiei a devenit ilicită sau contrară ordinii publice;

b) când realizarea scopului este urmărită prin mijloace ilicite sau contrare ordinii publice;

c) când asociaţia urmăreşte un alt scop decât cel pentru care s-a constituit;
d) când asociaţia a devenit insolvabilă;

e) când nu a obţinut autorizaţiile administrative, conform art. 14 din O.G. nr. 26/2000 cu privire la asociaţii şi fundaţii.

(2) Instanţa competentă este judecătoria în circumscripţia căreia asociaţia îşi are sediul.
Art. 34. - Asociaţia se poate dizolva şi prin hotărârea Adunării Generale, dar nu înainte de 31 decembrie 2020. În termen de 15 zile de la data şedinţei de dizolvare, procesul-verbal, în formă autentică, se depune la judecătoria în a cărei circumscripţie teritorială îşi are sediul, pentru a fi înscris în Registrul asociaţiilor şi fundaţiilor.
Art. 35. - În cazul dizolvării asociaţiei bunurile rămase în urma lichidării nu se pot transmite către persoane fizice. Aceste bunuri pot fi transmise către persoane juridice de drept privat sau de drept public cu scop identic sau asemănător, prin hotărâre a Adunării Generale, cu excepţia cazurilor prevăzute la art. 33, alin. 1), lit. a)-c), când se procedează conform O.G. 26/2000 cu privire la asociaţii şi fundaţii, actualizată.
Capitolul X
Lichidarea Asociaţiei

Art. 36. Lichidarea patrimoniului Asociaţiei se realizează după cum urmează:

(1)
În cazurile de dizolvare prevăzute de art. 32 şi 33 lichidatorii vor fi numiţi prin însăşi hotărârea judecătorească.

(2) 
În cazul dizolvării prevăzute de art. 34 lichidatorii vor fi numiţi de către Adunarea Generală, sub sancţiunea lipsirii de efecte juridice a hotărârii de dizolvare.

(3) 
În toate cazurile, mandatul consiliului director încetează o dată cu numirea lichidatorilor.

(4) 
Lichidatorii vor putea fi persoane fizice sau persoane juridice, autorizate în condiţiile legii.

(5)
Imediat după intrarea lor în funcţie, lichidatorii vor face inventarul şi vor încheia un bilanţ care să constate situaţia exactă a activului şi pasivului asociaţiei.
(6) 
Lichidatorii sunt obligaţi să primească şi să păstreze registrele şi orice alte acte ale asociaţiei. De asemenea, ei vor ţine un registru cu toate operaţiunile lichidării în ordinea datei acestora.

(7)
Lichidatorii îşi îndeplinesc mandatul sub controlul cenzorilor.
(8) 
Lichidatorii sunt obligaţi să continue operaţiunile juridice în curs, să încaseze creanţele, să plătească creditorii şi, dacă numerarul este insuficient, să transforme şi restul activului în bani, procedând la vânzarea prin licitaţie publică a bunurilor mobile şi imobile.

(9)
Atât faţă de asociaţie, cât şi faţă de asociaţi, lichidatorii sunt supuşi regulilor mandatului.

(10)
După terminarea lichidării, lichidatorii sunt obligaţi ca în termen de două luni să 

depună bilanţul, registrul jurnal şi un memorandum, declarând operaţiunile de lichidare la Registrul asociaţiilor şi fundaţiilor al judecătoriei în a cărei circumscripţie 
teritorială îşi are sediul asociaţia.

(11) 
Lichidatorii sunt obligaţi să îndeplinească toate procedurile pentru 
publicarea 

lichidării şi radierea asociaţiei din Registrul asociaţiilor şi fundaţiilor.

(12)
După terminarea lichidării, lichidatorii trebuie să ceară radierea asociaţiei din Registrul asociaţiilor şi fundaţiilor.

(13) 
Asociaţia încetează a avea fiinţă la data radierii din Registrul asociaţiilor şi fundaţiilor.

Capitolul XI  Dispoziţii finale

Art. 37
. - Toate prevederile prezentului statut se completează cu prevederile legale în vigoare.
Art. 38. - Toate disputele născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluţionare instanţelor judecătoreşti competente. 

Prezentul Statut a fost semnat în .......................(...............) exemplare originale, azi, ....................................,  data autentificării sale.
Semnăturile asociaţilor

Municipiul Timişoara


Prin D/l Gheorghe CIUHANDU, în calitate de Primar

_________________________




Judeţul Timiş

Prin D/l Constantin OSTAFICIUC, în calitate de Preşedinte al Consiliului Judeţean

_________________________

Comuna Becicherecu Mic

Prin D/l Constantin BUZATU, în calitate de Primar 

_________________________



Comuna Bucovăţ

Prin D/l Tiberiu Ionel JIVAN, în calitate de Primar

_________________________



Comuna Dudeştii Noi



Prin D/l Alin Adrian NICA, în calitate de Primar

_________________________
Comuna Dumbrăviţa

Prin D/l Geza SZILAGYI , în calitate de Primar
_________________________



Comuna Ghiroda



Prin D/l Vasile CĂDARIU, în calitate de Primar

_________________________
Comuna Giarmata



Prin D/l Ion DELVAI, în calitate de Primar

_________________________

Comuna Giroc



Prin D/l Iosif-Ionel TOMA, în calitate de Primar

_________________________

Comuna Moşniţa Nouă


Prin D/l Ioan SORINCĂU, în calitate de Primar

_________________________

Comuna Orţişoara




Prin D/l Gheorghe Aleodor SOBOLU, în calitate de Primar

_________________________
Comuna Pişchia 




Prin D/l Ioan SAS, în calitate de Primar

_________________________
Comuna Remetea Mare




Prin D/l Ilie GOLUBOV, în calitate de Primar

_________________________
Comuna Săcălaz





Prin D/l Ilie TODAŞCĂ, în calitate de Primar

_________________________
Comuna Sînmihaiu Român



Prin D/l Viorel BARA, în calitate de Primar

_________________________
Comuna Şag




Prin D/l Venus OPREA, în calitate de Primar

_________________________

